202 Službeni list Europske unije 11/Sv. 119 32011D0182 25.3.2011. SLUŽBENI LIST EUROPSKE UNIJE L 79/3 ODLUKA VIJEĆA od 9. ožujka 2011. o obnavljanju Sporazuma o znanstvenoj i tehnološkoj suradnji između Europske zajednice i Ukrajine (2011/182/EU) VIJEĆE EUROPSKE UNIJE, uzimajući u obzir Ugovor o funkcioniranju Europske unije, a posebno njegov članak 186., zajedno s člankom 218. stavkom 6. točkom (a) podtočkom v., uzimajući u obzir prijedlog Komisije, uzimajući u obzir suglasnost Europskog parlamenta, budući da: (1) — Vijeće je Odlukom 2003/96/EZ od 6. veljače 2003. (!) odobrilo sklapanje Sporazuma o znanstvenoj i tehnolo- škoj suradnji između Europske zajednice i Ukrajine. (2) — Članak 12. točka (b) Sporazuma predviđa da se Sporazum sklapa za početno razdoblje koje završava 31. prosinca 2002., s tim da ga stranke mogu spora- zumno produljiti za dodatna razdoblja od pet godina. (3) — Vijeće je Odlukom od 22. rujna 2003. (?) koja je stupila na snagu 8. studenoga 2004. odobrilo obnavljanje Spora- zuma za dodatno razdoblje od pet godina. (4) — Obje stranke su na trećem zasjedanju pododbora EU- Ukrajina br. 7, koje se održalo 26. i 27. studenoga 2008. u Kijevu, potvrdile svoje zanimanje za produljenje navedenog Sporazuma za daljnjih pet godina. (5) — Sadržaj obnovljenog Sporazuma istovjetan je sadržaju Sporazuma koji je prestao važiti 7. studenoga 2009. (6) — Kao posljedica stupanja Ugovora iz Lisabona na snagu 1. prosinca 2009., Europska unija zamijenila je i naslije- dila Europsku zajednicu. (!) SL L 36, 12.2.2003., str. 31. (2) SL L 267, 17.10.2003., str. 24. (7) — U ime Unije trebalo bi odobriti obnavljane Sporazuma o znanstvenoj i tehnološkoj suradnji između Europske zajednice i Ukrajine, DONIJELO JE OVU ODLUKU: Članak 1. Obnova Sporazuma o znanstvenoj i tehnološkoj suradnji između Europske zajednice i Ukrajine, za dodatno razdoblje od pet godina odobrava se u ime Unije. Članak 2. Predsjednik Vijeća u ime Unije i u skladu s člankom 12. Spora- zuma daje obavijest Vladi Ukrajine da su dovršeni unutarnji postupci Unije potrebni za stupanje na snagu obnovljenog Sporazuma (*), kao i sljedeću obavijest Ukrajini: ,Kao posljedica stupanja Ugovora iz Lisabona na snagu 1. prosinca 2009., Europska unija zamijenila je i naslijedila Europsku zajednicu i od tog datuma ostvaruje sva prava i preuzima sve obveze Europske zajednice. Stoga se u tekstu Sporazuma, kad je primjenljivo, upućivanja na ,Europsku ,, zajednicu' tumače kao upućivanja na ,Europsku uniju'. Članak 3. Ova Odluka stupa na snagu na dan donošenja. Sastavljeno u Bruxellesu 9. ožujka 2011. Za Vijeće Predsjednik CSEFALVAY Z. (?) Datum stupanja na snagu Sporazuma objavit će Glavno tajništvo Vijeća u Službenom listu Europske unije.